Document ID: /roh_data/filtered/fineweb-2-filterrobots_roh.jsonl.gz/60446

Exteriur - Partidas da conflict refusan da deponer armas grevas
Malgrà lur empermischuns na vulan las partidas da conflict en l'ost da l'Ucraina betg retrair las armas grevas or da la regiun da guerra. Tant l'armada ucranaisa sco er ils separatists pro-russ argumenteschan questa decisiun cun las attatgas da la cuntrapartida.
Sco ch’i para na vulan ils separatists betg dar si lur cumbat per la citad Debalzewe. L'armada ucranaisa stoppia perquai sajettar enavos, ha ditg il pledader da l’armada ucranaisa. La cunvegna da Minsk prevesa che la retratga da las armas grevas cumenza il mardi. Las partidas da conflict han duas emnas temp per la retratga.